Ma wurg baba; gooi in puttoiletArgieffoto ŉ 20-jarige vrou van Letsitele buite Tzaneen in Limpopo is in hegtenis geneem nadat sy glo haar 20 maande oue baba verwurg en in ŉ puttoilet gegooi het. “Die polisie is Donderdagaand na die toneel ontbied toe inwoners die baba in die puttoilet hoor huil het,” het brig. Hangwani Mulaudzi, woordvoerder van die polisie, gesê. “Xitsunduxo Baloyi was ongelukkig reeds dood toe die polisie daarin kon slaag om haar uit die koue, stinkende put te haal.” Die werklose ma van twee kinders, het Baloyi glo verwurg en haar in die puttoilet gegooi omdat sy gedink het sy is dood. “Sy is dadelik in hegtenis geneem en van moord aangekla,” het Mulaudzi gesê. Die vrou sal na verwagting Maandag in die Ritavi-landdroshof verskyn.